তারা জানান, ভোরে তুরাগ পরিবহনের (ঢাকা মেট্রো জ ১১-১৩৮১) একটি বাসে রাজধানীর কাপ্তান বাজার থেকে যাত্রাবাড়ীর মাছের আড়তে যাওয়ার পথে টিকাটুলী আসার পরই বাসটি হঠাৎ থেমে যায়। চালক, তার সহকারী ও যাত্রীবেশে থাকা ব্যক্তিরা তাদের দুজনকে ঘিরে ধরে ধারালো অস্ত্র দিয়ে হামলা চালায়। এ সময় আলমের পিঠে এবং শফিকুলের বাম হাতের কব্জি ও ডান আঙ্গুলে আঘাত করে ৬০ হাজার টাকা নিয়ে নেয় ছিনতাইকারীরা। এরপর সায়েদাবাদ এলাকার সড়ক ও জনপথ মোড়ে বাসটি ফেলে পালিয়ে যায় তারা। এ বিষয়ে যাত্রাবাড়ী থানার ভারপ্রাপ্ত কর্মকর্তা (ওসি) আনিসুর রহমান বলেন, বাস আটক আছে। কিন্তু চালক ও তার সহকারী পলাতক। এখনো মামলা হয়নি, প্রক্রিয়া চলছে।